
REZUMAT 


Alicia Alonso este, fără îndoială, una dintre cele mai prestigioase figuri ale dansului clasic, 
în insula ei natală si peste hotare. În această lucrare voi prezenta viața personală si artistică a 
dansatoarei. Dar, înainte de aceasta, voi rezuma contextul istoric al dansului clasic în Cuba 
si începuturile artistei, înainte de a deveni steaua dansului care este astăzi. Voi analiza, de 
asemenea, valoarea ei în calitate de solistă, dar și ca cea care a impulsionat transformarea 
baletului cubanez, pentru a încheia prin a ilustra modul în care ea a ajuns să devină un 
simbol-cheie, ca sinonim al Artei și Dansului. 


Cuvinte cheie: Alicia Alonso, Cuba, Baletul Naţional al Cubei. 


Primele spectacole de dans au fost găzduite de Cuba încă din secolul al 
XVIII-lea, datorită transformărilor sociale suferite de această ţară drept consecință 
a instituirii despotismului luminat. Această mișcare politică includea şi necesitatea 

construirii de teatre drept un mijloc de a contribui la artă si cultură în general. 
Astfel, în Cuba au fost edificate o serie de teatre, precum vechiul Teatro Coliseo, 
construit în 1776, care a găzduit unele companii de dans străine!. Acest teatru și-a 
schimbat denumirea în Teatro Principal si l-a avut ca invitat pe dansatorul si 
cântărețul Juan Bautista Francisqui în 1803. Venind din America de Nord, 
compania acestuia oferea o stagiune de 48 de spectacole de ballets d'action de 
Noverre (Les caprices de galatée, La rosiere de salency) si Dauberval (La féte du grand 
soultan), dar si spectacole de pantomimă, pas de deux, pas de trois, solouri şi dansuri 
populare. Succesul lor a reusit sá schimbe conceptia esteticá a publicului. Ín acelasi 
timp, primul periodic cubanez, Papel Periódico de La Habana, a deschis si a dedicat 
spaţii generoase culturii în general și baletului în special în paginile sale. 

În timpul stagiunii 1811-1812, dansatorul, coregraful și cântăreţul Joaquin 
Gonzâlez a fost adus la Teatro Principal. Compania sa reunea artiști renumiți, 
precum dansatoarea Luisa Ayra, de la Teatro San Carlos din Lisabona. În 1816, La 
fille mal gardee a fost pusă în scenă pentru prima oară în Cuba, sub titlul spaniol La 
hija mal guardada. În 1817, González si Ayra s-au mutat la Teatro Circo, un 
amfiteatru de lemn, localizat pe aşa-numitul Campo de Marte, care se deschisese în 
1800 cu spectacolul Los leñadores [Táietorii de lemne], o pantomimá dansatá, pe 
cheltuiala financiară a unui anumit domn Anderson. 

În 1820, Teatro Principal s-a redeschis după doi ani de reconstructii 
arhitecturale. A găzduit cuplul catalan Andrés Pautret — María Rubio Pautret, care 
a promovat baletul în Cuba. Au programat noi creaţii în perioada 1820-1825, 
precum Jason in Corinth, inspirată din Jason et Medée de Noverre, care oferea efecte 
teatrale nemaivăzute în Cuba. De asemenea, au interpretat La fille mal gardée, de 
data aceasta sub titulatura A una muchacha nadie la guarda, El novio despedido, bazată 
pe drama lui Shakespeare, Macbeth, si Don Quijote en las bodas de Camacho. Ín 
ultimele douá stagiuni, cuplul Pautret a oferit 24 de titluri, unele dintre ele complet 
noi pe insula cubaniezá. Dintre acestea, se remarcá La matancera, cu premiera la 10 
iunie 1825, cu coregrafie de Andrés Pautret și muzică de Ulpiano Estrada, care 
dirija orchestra teatrului, devenind, astfel, primul compozitor al unui balet 
cubanez. 

În 1827, teatrul a fost condus de dansatorul, coregraful și dirijorul Tiburcio 
López, care a promovat cu precădere dansuri regionale spaniole. În 1832, compania 
lui Pautret s-a destrămat, dar în 1833, Maria Rubio Pautret s-a reîntors din Mexic și 
a fondat o altă companie, împreună cu cele două fiice ale ei, dansatoare și actrițe, 
cu sediul la Teatro Diorama, care se deschisese în 1829. 

Avântul economic de pe insulă al acelor ani a permis artiștilor să se 
adreseze publicului cu putere financiară, care considera că teatrele lor nu erau 
suficient de spaţioase si de luxuriante în comparaţie cu noua lor poziţie socială. 


1 Miguel Cabrera, El ballet en Cuba: apuntes históricos, Ediciones Cupulas, La Habana, 2011, pp. 9-14. 


93 


Astfel, Miguel Tacón, guvernator al insulei, i-a permis lui Francisco Marty i 
Torrens, un catalan care cástigase o avere din sclavia neagrá si comertul cu peste, 
să construiască un teatru nou care sá întrunească nevoile orasului.! Lucrările au 
început în august 1836 şi au fost încheiate un an mai târziu. Clădirea a fost 
denumită Gran Teatro Tacón, fiind localizată faţă în faţă cu porţile zidurilor care 
împrejmuiau San Cristóbal de La Habana [numele originar al Havanei, actuala 
capitală a Cubei (n. trad.)], aproape de centrul vechi al orașului si de cartierele noi 
ale asa-zisei Habana de Extramuros. Putea găzdui până la 3000 de spectatori. A 
fost inaugurat la 18 februarie 1838 cu un spectacol de masque. Un spectacol de dans 
a fost programat pentru această scenă la 15 aprilie în același an, când Reina 
Valencia si Tiburcio López au prezentat dansuri tradiţionale bolero la sfârșitul serii. 
Compania Ravel, un grup international de funambulisti [acrobati pe sfoară (n. 
trad.)] a interpretat, la 20 iunie, El polichinela și Gavota, de Vestris, în cadrul a ceea 
ce poate fi considerat drept primul spectacol de dans al acestui teatru. 

Fanny Elssler (1810-1884), dansatoarea epocii romantice, a ajuns la acest 
teatru la 23 ianuarie 1841. Născută la Viena, ea dansase în Italia, Franţa, Germania, 
Marea Britanie, Statele Unite al Americii și Rusia, înainte de a ajunge în Cuba, 
unde era faimoasă pentru felul ei energetic, viguros si de înaltă ţinută artistică de a 
dansa: “Elssler însemna pământ amestecat cu foc”?. Și-a făcut debutul în Cuba în 
cadrul unei companii care îl includea și pe James Sylvain, dansator, profesor de 
dans și directorul companiei, dar si pe dansatorii Arreline şi Parsloe. În acea seară, 
au interpretat primul din cele zece spectacole în care Elssler dansa La Sylphide a lui 
Taglioni, pentru prima oară în Cuba, dar si unele dintre celelalte „hituri” ale ei, 
precum Natalie or The Swiss Cowgirl, La tarántula, The Smolenska, pas de deux intitulat 
Tirolés, El jaleo de Jerez, La cachucha şi La cracoviana. 

Vizitele lui Fanny Elssler sau, ín secolul al XX-lea, ale Annei Pavlova ín 
insula cubaneză au însemnat un punct de cotitură în ceea ce priveşte interesul 
publicului cubanez față de repertoriul romantic, astfel că fragmente din Giselle, care 
vor deveni ulterior unul dintre marile succese ale Aliciei Alonso, au putut fi văzute 
în Cuba la doar opt ani de la premiera pariziană (1841), fiind de asemenea 
interpretate pentru prima oară în America latină. Celebrul balet a fost programat în 
integralitate de Compania Ravel la Gran Teatro Tacón la 14 februarie 1849, cu 
Harriet Wells în rolul titular.’ 

Simbioza dintre elementele spaniole și africane în stilul de dans cubanez a 


1 Miguel Cabrera, op. cit., p. 10: pare sigur faptul că, potrivit unor documente pe care nu le citează, 
Tacón i-a acordat lui Marty i Torrens o serie de facilităţi în îndeplinirea acestei misiuni, incluzând toată 
piatra necesară, fără plată, din carierele guvernamentale, concesiunea a șase spectacole de masquerade în 
beneficiul financiar al proiectului și muncitori neplátiti din penitenciare. 

2 Vagánova, 1969, p. 203. 

3 Francisco Rey, Grandes momentos del ballet romántico en Cuba, Editorial Letras Cubanas, La Habana, 
2004. 


94 


contribuit la amestecul de pasiune pentru exotism si idiosincrazie locală, într-un 
melanj foarte particular ce a devenit tipic în insulă în timpul Romantismului!. 
Acesta ilustrează ceea ce e îndeobşte denumit the peasant variation [variația 
folclorică, (n. trad.)], ca rezultat al pasilor de dans academici pe care dansatorii 
străini îi combinau cu caracteristicile cubaneze și pe care îi includeau în repertoriile 
lor. Unul dintre acești pași este zapateo („step”), denumit în spaniolă zapateado sau 
buscapié cubano, introdus de Fanny Elssler pe scenă în 1842. A avut un asemenea 
succes, încât localnicii erau uneori rugaţi să îi înveţe pe dansatorii străini acest pas, 
oridecâte ori era inclus în coregrafii. A suscitat o asemenea înrâurire, încât bisurile 
erau un lucru obișnuit în acea perioadă. Pe lângă aceasta, dansatorii obișnuiau să 
poarte costume guajiro, tipic cubaneze. Totuși, aceste dansuri nu erau interpretate 
pe scară largă în afara insulei. Fanny Elssler a fost o excepţie, când a dansat zapateo 
în ultima ei stagiune, la New York, în iunie 1842. 

Alături de aceste variaţii folclorice, pot fi de asemenea întâlnite versiuni 
salonniere [de salon, (n. trad.)], care se nasc atunci când creaţii populare generează 
versiuni coregrafice, precum valsurile criollo, habanera şi contradansurile. Un 
exemplu remarcabil poate fi întâlnit în baletul La habanera, dansat în premieră de 
dansatoarea spaniolă Josefa Barquera în 1857, pe muzică de Salvador Trias. 

În acelaşi timp, o serie de dansuri folclorice cubaneze de origine africană 
au fost incorporate în balete datorită admiratiei de care acestea se bucurau graţie 
elementului lor exotic care conferea un caracter distinctiv interpretării lor. Astfel, 
dansuri precum cocoyé, congo și caringa şi-au găsit locul în coregrafii. În orice caz, 
aceastea au putut fi văzute la o dată mai târzie decât precedentele, căci au început 
să fie dansate în timpul anilor '50 [ai secolului al XIX-lea (n. trad.)]. Acestea erau 
interpretate fie de dansatori cubanezi, precum Joaquin Ruiz, actor de comedie 
cubanez a cărui interpretare a dansului cocoyé a devenit celebră, fie de dansatori 
spanioli, precum Isabel Osorio, José Gispert sau Carlos Atané. Interpretarea lor de 
către dansatori străini nu era un fapt obișnuit, cu toate că unele exemple pot fi 
găsite, precum frantuzoaica Desirée, care a dansat caringa la Gran Teatro Tacón în 
1864, sau italiencele Carnaggia și, respectiv, Fermina, care au dansat cocoyé la 
același teatru în1868. 

Totuşi, aceste circumstanţe nu au dus la deschiderea unei școli de dans sau 
a unui centru de dans în care baletul să poată fi studiat în Cuba, aşa cum s-a 
întâmplat în Mexic sau Chile. Existau însă numeroși profesori care solicitau lecţii 
de balet de la pedagogi ai dansului prestigioși care le vizitau insula. Unul dintre 
primii a fost Juan Guillet, a cărui prezenţă în Cuba este certificată în Papel Periódico 
de La Habana, la 10 iulie 18002. Există controverse legate de originea franceză sau 
catalană a acestuia, dar el este considerat primul pedagog al dansului care a predat 


l Francisco Rey, op. cit., pp. 48-51. 
? Miguel Cabrera, op. cit., p. 9. 

balet clasic în Cuba. Fusese angajat la Teatro Circo încă de la deschiderea acestuia. 
Ani mai târziu, se cunosc numele lui James Sylvain (1841 şi 1842), Philippe Hazard 
(1843) şi Hippolyte Monplaisir (1848, 1850 şi 1851). Profesorii de dans cubanezi 
predau cu precădere dansuri de salon la modă, în centre private sau la domiciliu. 
Nu făceau asta în mod profesional, ci pentru ca elevii lor să se poată expune în 
mediul social de pe insulă. Totuși, unii dintre acești elevi au dansat în spectacole 
profesioniste, cu toate că nu există informaţii despre o carieră a lor ulterioară în 
lumea dansului.! 

Familia [compania, (n. trad.)] Ravel a mai avut două premiere în 1857, 
punând în scenă Paquita de Mazilier si El diablo enamorado de Coralli, dar este 
îndeobşte cunoscut că perioada Romantismului târziu a început în Cuba în 1866, 
după ce Compania Ravel au încheiat colaborarea cu Gran Teatro Tacón, datorită 
lipsei de dansatori profesioniști de pe insulă, cel mai probabil cauzată de declinul 
acestei arte în Europa ce a avut drept consecinţă imputinarea vizitelor companiilor 
străine pe insulă?. 

Începând cu anii '70 [ai secolului al XIX-lea, (n. trad.)], nu se mai 
programează balete prea des. După această perioadă, compania lui Aldo Barilli 
ajunge în Cuba în 1904, cu baletul Coppélia. Dansul nu ar mai fi cunoscut o 
revigorare pe insula cubaneză, dacă Anna Pavlova nu ar fi inclus Cuba în turneele 
sale. Ea a vizitat tara în 1915, 1917 si 1918, aducând cu ea noutăţile repertoriale 
internaționale. Lucrări precum The Swan Death and Chopiniana, coregrafiate de 
Mihail Fokine, Raymonde, în coregrafia lui Marius Petipa sau Romeo and Juliet, în 
coregrafia lui Clustine, au putut fi vizionate pe scenele cubaneze?. 

Aceasta era starea de fapt în Cuba până la 30 iunie 1931, când Escuela de 
Ballet a societăţii Pro-Arte Musical s-a deschis, moment ce până astăzi este 
considerat a fi renașterea şcolii de dans cubaneze. Scopul ei nu era de a forma 
dansatori profesioniști. Totuși, această societate a avut posibilitatea de a îl aduce pe 
profesorul rus Nikolai Yavorski (1891-1948), un fost membru al companiei Idei 
Rubinstein, care dansase în La Habana împreună cu Opéra Privée de Paris, şi care 
oferiserá publicului de pe insulá repertoriu rusesc. 

Sociedad Pro-Arte Musical a fost înființată graţie Nataliei Aróstegui, care a 
dorit sá includá odatá pentru totdeauna studierea baletului pe insulá, dar si sá 
Infiinteze o scoalá de chitará si un departament de declamatie. Societatea a devenit 
o sursá importantá de venituri dupá Marea Crizá financiará si, ín acelasi timp, a 
contribuit la finanțarea Teatro Auditorium, care se deschisese cu un an înainte de 
criza economică. Societatea a încercat să aducă artiști prestigioși în acest scop, 
printre care si pe Yavorski, pentru a pregăti un grup de tinere, fiice ale celor care 


! Francisco Rey, op. cit., 2002, pp. 29-30. 
2 Francisco Rey, Grandes momentos..., ed. cit., 2011. 
3 Miguel Cabrara, op. cit. 

susțineau societatea, sau tinere din familii din pătura medie a societății cubaneze, 
pentru a se bucura de activităţi rezervate doar celor înstăriți. 

Tinerele fete erau instruite cu exerciţii simple care le imbunátáteau statura 
şi aspectul, pentru a se purta mai cu eleganţă în societate.! Oricum, Yavorki a 
încercat mereu să le susțină pe cele mai talentate dintre ele. Printre ele, o regăsim 
pe Alicia Alonso, cea care va deveni, alături de compania lui Fernando Alonso si 
prin intermediul coregrafiilor lui Alberto Alonso, muza inspirației generaţiilor 
viitoare de pe insulă. De-a lungul carierei ei, a știut cum să insufle oamenilor 
pasiunea pentru balet, într-o perioadă în care dansul era doar o parte componentă 
a spectacolului, rămânând în penumbra evoluţiei stilistice si tehnice a dansului 
european si american. Perseverenta ei a făcut din Cuba ceea ce astăzi unii 
cercetători numesc “Patria lui Giselle”?. 

Una dintre cele mai complete și mai detaliate lucrări despre biografia 
Aliciei Alonsoeste cartea El Ballet, una devoción [Baletul, o vocaţie] de Pedro Simón. 
El susţine că Alicia Alonso, care era încă numită Alicia Ernestina de la Caridad del 
Cobre Martínez y del Hoyo, şi-a făcut debutul în 1931 la Teatro Auditórium din La 
Habana, astázi numit Auditórium Amadeo Roldán, dupá ce a urmat cursuri la 
Sociedad Pro-Arte Musical din oras. 

Familia sa părăsise Santanderul, în nordul Spaniei, pentru a ajunge în 
Cuba în secolul al XIX-lea. S-a născut în Marianao, un district al provinciei La 
Habana, la 21 decembrie 1920. Părinţii ei au fost Antonio Martinez de la Maza 
Arredondo şi Ernestina del Hoyo y Lugo, și mai aveau trei copii. După o şedere 
scurtă în Spania, unde a învăţat dansuri populare spaniole, s-a reîntors în Cuba, 
pentru a începe cursurile de pregătire cu Yavorski. Cursurile sale nu au fost 
definitorii în dezvoltarea tehnicii ei, dar au fost esenţiale pentru nașterea dragostei 
ei pentru dans. În timpul acelor ani, la Sociedad Pro-Arte Musical de La Habana 
împreună cu Yavorski, a întâlnit-o pe faimoasa dansatoare spaniolă Antonia 
Mercé, numită La Argentina, pentru care tânăra Alicia a dansat.* 

La 29 decembrie 1931, și-a făcut debutul la Teatro Auditorium din 
La Habana, dansând Grande Vals, din Frumoasa din pădurea adormită de Ceaikovski, 
în coregrafia lui Yavorski, cu Orquesta Sinfónica de La Habana, dirijată de cubanezul 
Gonzalo Roig. În 1932, dansează rolul Păsării albastre în aceeaşi lucrare. Putem citi 
ceea ce critica a spus despre ea în acea seară: 


„Nu a dansat asa cum dansează copiii, chiar si cei mai avansați, mecanic și ca 


1 Idem, pp. 21-37. 

2 Francisco Rey, op. cit., p. 235. 

3 Pedro Simón, El Ballet, una devoción (Ballet, a Devotion), Ed. Cumbre, Barcelona, 2014. 

4 Antonia Mercé y Luque (1890-1936) a fost o dansatoare spaniolă cunoscută drept „La Argentina”, care 
a încercat să combine stilul neoclasic cu dansul andaluz. Ea nu trebuie confundată cu “La Argentinita”, 
Encarnación López Júlvez (1898-1945), o altă dansatoare celebră din aceeași perioadă. 

si cum ar fi purtaţi înainte de indicaţiile maestrului, jumătate ascuns în culise, 
departe de adevăratul sens al lucrării pe care o interpretează, fără vreo emoție 
autentică. A dansat din interior, cu totul devotată dansului, ca în transă, și atât 
de conștientă de interpretatea ei, încât a putut folosi tehnica ei rudimentară de 
dragul instinctului teatral.” 


Alicia a continuat să danseze si alte lucrări ca solistă în festivalurile școlii 
(Circul, 1933, Cneazul Igor, 1934), până când a dansat Swanilde, din Coppélia lui 
Delibes, în adaptarea lui Yavorski, special pentru această ocazie. Partenerul ei era 
un oarecare tânăr, Alberto Alonso. În 1937, va dansa pentru prima oară una din 
lucrările ei emblematice, Lacul lebedelor al lui Ceaikovski, cu Emil Laurens, de la 
Ballet Russe de Monte Carlo, dar care nu a putut folosi numele său real, Robert 
Belsky, pentru a nu pune în pericol obligaţiile sale contractuale. Ea a fost sfătuită 
de Irina Baronova, o stea a baletului rus, să pregătească rolul solistic dublu Odette- 
Odile. 

Oricum, Cuba nu a putut asigura nevoile sale de progres tehnic, asa că s-a 
decis să se reunească cu Fernando Alonso, viitorul ei soț, la New York, unde acesta 
se stabilise cu ceva timp în urmă. În acest oras şi-a desăvârşit pregătirea tehnică si 
scenică. Tot aici şi-a început si adevărata carieră profesională ce a făcut-o o 
legendară stea internațională. 

Naşterea singurei sale fiice, Laura, a întârziat debutul carierei ei nord 
americane. În timp ce era ocupată cu îngrijirea copilului, a făcut cunoștință cu 
şcoala italiană de dans, graţie lui Enrico Zanfretta (1863-1946), fost dansator la La 
Scala di Milano. Cu toate că acesta era deja septuagenar, acesta a avut un rol esenţial 
în îmbunătățirea tehnicii ei comparativ cu nivelul din perioada cursurilor cu 
Yavorski în Cuba. Acest lucru poate fi observat în virtuozitatea dansului ei, 
batterie? Zanfretta credea în disciplină, efort şi repetiție zilnică a exerciţiilor pentru 
a formare completă. 

Debutul ei nord american a avut loc atunci când i s-a oferit un rol în Three 
Waltzes, un musical în care Fernando Alonso fusese de asemenea implicat, la Jones 
Beach Municipal Stadium, Long Island. Piesa era regizată de cuplul Marjorie 
Fieldling și Charles Barnes. Aceştia au observat talentul dansatoarei cubaneze și au 
adăugat un număr de dans special pentru ea?. Treptat, a atras atenţia criticii, aşa 
cum poate fi dedus din cuvintele lui Ann Barzel, critic de dans american: 


„La început, a fost acea arabesque. Acela a fost primul lucru care mi-a atras 
atenţia la Alicia Alonso. Toate o dansaseră la fel. Era extraordinar de frumos 


l Miguel Cabrera, El ballet en Cuba: apuntes históricos, Ediciones Cúpulas, La Habana, 2011, p. 44. 

2 Există pași în dansul clasic care se execută pe timp (mișcări mici în care picioarele se mișcă înăuntrul si 
în afara poziţiei a cincea în aer), astfel că adăugând elementele de batterie îi face mai complecși, întrucât 
viteza și claritatea sunt esenţiale în această tehnică (Warren, 1989: 320-348). 

3 Miguel Cabrera, op. cit., p. 47. 

[dansul], înalt, da, dar era si deschis, cu un picior drept zvelt, arcuit, îndreptat 
spre infinit; spatele ei și capul ei semet, brațele ei păstrând liniile, fără nici un 
pic de tensiune.” 


O serie de alți profesori au fost importanţi în dezvoltarea tehnicii Aliciei, 
precum Anatole Vilzak (1898-1998), Anatole Obukov (1896-1962), Muriel Stuart 
(1904-1991) şi Vera Volkova (1904-1975), dar protagonista noastră consideră că, 
după Zanfretta, rusoaica Alexandra Fedorova (1884-1972) a fost următoarea ca 
importanţă. A fost o figură marcantă la Teatru Marinski din Sankt Petersburg. 
Studiase cu Enrico Cecchetti și era cumnata lui Mihail Fokine. Alonso nu a 
întrerupt niciodată pregătirea cu ea la School of American Ballet, nici chiar atunci 
cand devenise o stea internaţională, căci considera că Fedorova preda balet 
combinând cele mai bune elemente ale baletului rus, combinate cu cele mai bune 
ale celui italian. 

Fedorova studiase la Școala Teatrului Imperial Marinski și devenise Prima 
Ballerina în Rusia. A dansat la Teatrul Naţional Leton până s-a stabilit la New York, 
în 1937, unde a deschis o academie de dans împreună cu fiul ei, Leon Fokine. 

După Marea Criză, în 1929, multi dansatori fuseseră nevoiţi să înceapă o 
nouă carieră în musicaluri de pe Broadway, unde mari coregrafi erau angajați. În 
acest fel şi-a făcut Alicia Alonso debutul acolo, în 1938. A jucat în musicaluri 
precum My fair Lady de F. Loewe (1901-1988), cu premiera la Majestic Theatre, unde 
a beneficiat de 20 de reprezentații, si Stars in Your Yyes de A. Schwartz (1900-1984), 
care a avut premiera în același teatru la 9 februarie 1939.2 A apărut pe scenă cu 
actori tineri, debutanţi, care mai târziu aveau să cunoască celebritatea. În aceste 
producţii, Alicia dansa step si cânta. 

În 1939, Alonso a fost angajată, în urma unei audiții, la School of American 
Ballet, instituţie ce dorea să își crească numărul de dansatori pentru American Ballet 
Caravan a lui Lincoln Kirstein. Eugene Loring (1911-1982) era coregraful 
companiei. În acelaşi timp, Leonide Massine și Serghei Denham au organizat 
audiții pentru vechea Metropolitan Opera House. Ei căutau în schimb dansatori 
pentru Ballet Russe de Montecarlo. Alonso a fost selectată pentru această companie, 
dar, după ce a întâmpinat probleme cu contractul cu Kirstein și Massine, a decis să 
îşi păstreze postul la American Ballet Caravan. A realizat un turneu de zece luni, 
unde a dansat în spectacole precum Charade de Lew Christensen (1909-1984), City 
Portrait de Eugéne Loring, Promenade de William Dollar (1907-1986) şi întruchipând 
personajul Mexican Bride în Billy the Kid de by Aarond Copland (1900-1990), în care 
a reputat un deosebit succes. 

Debutul ei în Cuba a avut loc la 4 mai 1940, când a dansat rolul principal în 


' Ann Barzel, 2002, “Alicia en sus muchos personajes”, Cuba en el Ballet (100) 22-49 (citată în 
Simón, 2014: 409). 
2 vezi Internet Broadway Database <www.ibdb.com>. 

Dioné de Eduardo Sánchez de Fuentes, ín compania Ballet de la Sociedad Pro-Arte 
Musical. Dioné este considerat primul mare balet pus ín scená pe muzica unui 
compozitor cubanez. Oricum, cel mai important eveniment pentru cariera ei 
viitoare este faptul cá s-a aláturat companiei Ballet Theatre of New York, care mai 
târziu îşi va schimba numele în American Ballet Theatre, o companie internațională 
care a propulsat-o în poziția pe care o va păstra de atunci înainte. Această 
companie a fost fondată de Lucia Chase și Richard Pleasant. Ei dețineau cei mai 
buni coregrafi, dansatori, designeri, muzicieni și maeștri de balet: Mihail Fokine, 
Bronislava Nijinska, Mihail Mordkin si Adolph Bolm; englezii Anton Dolin si 
Anthony Tudor; sau americanii Eugene Loring si Agnes de Mille. Dolin a preluat 
creatiiule clasice și romantice, Tudor, baletele dramatice, iar Loring piesele nord 
americane. A fost acceptată în Ballet Theatre of New York împreună doar cu alți trei 
dansatori: nord americanii Jerome Robbins, John Kriza și Muriel Bentley!. A fost 
acceptată fără vreo audtie, căci faima ei o preceda. 

În această perioadă, tânăra Alonso a adaptat elemente ale dansului 
tradițional și modern care caracterizau această companie la propriul ei trup. A 
făcut parte din companie pentru aproximativ 20 de ani, în care a lucrat cu cei mai 
buni coregrafi din lume si a venit în întâmpinarea stilului lor personal. Fedorova îi 
transmisese tinerei Alonso moştenirea clasică în esența ei cea mai pură, 
solidificând talentul ei natural și invátánd-o cum să se miște si cum să alunece prin 
legato-ul pasilor ei. 

Această extraordinară experiență americană nu i-a diminuat devotamentul 
pentru Cuba. Ea a combinat proiectele ei internationale cu altele, în tara ei, unde a 
fondat grupul de teatru și dans La Silva, împreună cu artiști renumiți precum Alejo 
Carpentier sau Francisco Martinez Allende, și toți explorau noi direcţii în artă. 
Pentru acest grup, ea a semnat două coregrafii: La tinaja, bazată pe estetica 
commedia dell'arte, pe muzică de Maurice Ravel, şi La condesita, pe muzică de 
Joaquin Nin. 

Alonso a intrat în contact, în aceași timp, cu coregraful englez Anthony 
Tudor, unul dintre cei mai importanţă creatori de balet contemporan care se afla în 
Statele Unite încă din 1939, şi căruia îi plăcea să scoată în evidență capacitatea 
baletului de a exprima conţinuturi psihologice prin gesturi si procedee teatrale 
moderne. A dansat în șapte dintre spectacolele coregrafiate de el, patru dintre ele 
fiind reluări (Gala Performance, Pillar of Fire, Romeo and Juliet şi Lilac Garden), în timp 
ce celelalte trei au fost premiere mondiale (Goyescas, 1940, Undertow, 1945, si 
Shadows of the Wind, 1948). 

Massine, care încercase să o angajeze în compania sa în 1939, a invitat-o să 
danseze, în 1939, în coregrafia lui, o reluare a spectacolului Capriccio Espagnol 
(ajutată cu această ocazie de dansatorul spaniol Vicente Escudero), Les Sylphides, 


1 Miguel Cabrera, op. cit., p. 49. 

Pas de Quatre, Romantic Age, Aurora's Wedding, Pillar of Fire si Peter and the Wolf. 
Compania lui Massine i-a oferit posibilitatea să danseze, în anii următor, în Aleko 
de Rimski-Korsakov, fapt care i-a permis să îl întâlnească pe Marc Chagall, care era 
responsabil cu scenografia. 

Totuși, consacrarea ei definitivă drept o stea a baletului a avut loc la finalul 
acelei stagiuni, la 2 noiembrie1943, la Metropolitan Opera House, când a înlocuit-o pe 
Alicia Markova în rolul principal din Giselle, alături de Anton Dolin, având la 
dispoziție doar cinci repetiţii. Înainte de a continua, as dori sá mentionez câteva 
cuvinte ale Aliciei despre Giselle. Pentru ea, acest rol întrunea complexitatea totală, 
pentru că oferea dansatoarei o mare diversitate; acesta necesita trecerea de la 
táráncuta ingenioasă si îndrăgostită din primul act, la fantasma spectrală si 
imaterialá care, în actul secund, iubește dincolo de fire!. Cuba va avea ocazia sá o 
vadă pe Alicia Alonso dansând Giselle în seara zilei de 5 iunie 1945, la Teatro 
Auditórium, cu Fernando Alonso în rolul lui Albrecht?. 

La scurt timp, i s-a oferit șansa de a dansa împreună cu George Balanchine, 
care a creat pentru ea Theme and Variations, pe muzică de Ceaikovski, si care a 
angajat-o si pentru Waltz Academy, pe muzică de Vittorio Rietti, respectiv Apollo de 
Stravinski, care a si dirijat una dintre reprezentațiile în care Alonso a dansat. Theme 
and Variations a avut premiera la 26 noiembrie 1947, cu ea si Igor Yousketvich în 
rolurile principale, la City Center of New York. Ea a învăţat de la Balanchine noi 
metode coregrafice si creative, căci el folosea muzica drept protagonistul principal 
al dansului. 

În acest sens, putem menţiona relaţia ei cu Agnes de Mille, în a cărei 
versiune a spectacolului Fall River Legend a dansat rolul Lizzie Borden. Spectacolul 
era realizat pe muzica lui Morton Gould și scenografia lui Oliver Smith. A avut 
premiera la Metropolitan Opera House din New York, cu compania American Ballet 
Theatre. Agnes de Mille era cunoscută pentru folosirea elementelor istorice și 
folclorice în coregrafiile sale, cu un sens al teatralitátii matur. Ea o menţionează pe 
Alonso în 1962, când scrie: 


„Cel mai spectaculos exemplu al unei memorii bune pe care mi-l amintesc este 
ocazia cu care Alicia Alonso a fost rugată să o înlocuiască pe Nora Kaye, pe 
nepregătite, în seara deschiderii Ballet Theatre, la Metropolitan Opera House, 
în 1948. Cu trei ore înainte să se ridice cortina, Nora Kaye a trebuit să fie dusă 
la spital, cu pneumonie. Urma să danseze Lilac Garden de Tudor. Alicia nu îl 
dansase de ani de zile. A repetat împreună cu coregraful în timpul prânzului, 
a dansat Lacul lebedelor, a repetat în timp ce al doilea balet al serii era în 
scenă și apoi a fost pregătită pentru deschidere. Rolul din Lilac Garden 
durează douăzeci de minute și l-a realizat fără greșeală. În săptămâna 


1 Alicia Alonso, Diálogos con la danza, Editorial Complutense, Madrid, 1993, pp. 53-54. 
2 Mayda Bustamante, Alicia Alonso o La eternidad de Giselle, Ediciones Cumbres, Madrid, 2013. 

următoare, a avut nevoie de doar șase zile să înveţe rolul principal din Fall 
River Legend, care nu părăsește scena toată piesa, timp de 45 de minute. In 
mod natural, a obținut ovatii nemaiîntâlnite.!” 


Mulţi au fost coregrafii cu care Alicia Alonso a lucrat în timpul acestor ani, 
dar aş dori sá evidentiez relaţia ei cu Mihail Fokine, a cărui influență poate fi 
observată în stilul dramatic al dansatoarei. Au lucrat împreună la multe balete, 
precumlhe Death of the Swan, Carnaval, Bluebeard, The Spectrum of the Rose, 
Petroushka, Prince Igor sau Les Sylphides, pe care Fokine l-a coregrafiat pentru Ballet 
Theatre of New York. Acest maestru coregraf a ajuns páná la Ballet Nacional de Cuba, 
care chiar si în prezent păstrează în repertoriu aceste lucrări marcate de stilul său. 

În 1946, devine Prima Ballerina Classica la Ballet Theatre, cu Nora Kaye drept 
Ballerina Drammatica. Importanţa ei artistică era atât de mare, încât a fost invitată să 
danseze la American Ballet Theatre Great Gala, ţinută la Metropolitan Opera House din 
New York, la 14 ianuarie 1990, şi care aniversa cincizeci de ani de existenţă ai 
companiei. Wynne Delacoma, de la Chicago Sun-Times, a scris că Alicia Alonso a 
fost motivul însuși pentru care atât de multi oameni s-au îndrăgostit de balet?. 

În 1947, când era pe punctul de a deveni Prima Ballerina Assoluta, ea îşi 
făcuse deja debutul la diferite teatre europene, precum Convent Garden din Londra. 
A călătorit apoi cu American Ballet Theatre la Havana, unde a fost decorată cu cea 
mai înaltă distincţie a Statului Cubanez drept recunoaştere a întregii sale cariere. 
La acea vreme, şi în pofida eforturilor Laurei Raynieri şi ale mamei lui Fernando și 
Alberto Alonso, pentru a impulsiona Pro-Arte în Cuba, încă nu exista nicio 
companie de dans profesionistă în insulă. Totuși, această situaţia a început să se 
schimbe după ce Alonso a primit acea decorație de stat, care a transformat-o într/o 
stea internaţională și în ochii cubanezilor. 

Va crea apoi compania Alicia Alonso, împreună cu Fernando şi Alberto. 
Numele companiei va fi schimbat în 1955 în Ballet de Cuba și, după Revoluţia 
Cubanezá din 1959, a devenit Ballet Nacional de Cuba, așa cum este cunoscută astăzi. 
În ciuda postului ei de Prima Ballerina la American Ballet Theatre, a încercat să 
păstreze un număr ridicat de reprezentații în Cuba, o situaţie care a ajutat-o sá 
păstreze un echilibru financiar al companiei. 

Debutul ei cu propria companie de dans la Havana a avut loc la 28 
octombrie 1948, la Teatro Auditórium, iar programul a inclus L'Apres-Midi d'un 
Faune, în coregrafia lui Nijinski, cu muzică de Debbussy și scenografie de Ernestina 
del Hoyo, urmat de Grand Pas de Quatre de Lester, Dolin-Pugni si de actul al doilea 
din Lacul lebedelor, în coregrafia lui Petipa si avându-l ca partener pe Igor 
Youskevitch. 

Falimentul economic al Ballet Theatre a determinat anularea contractelor 


1 Anne de Mille, Portrait Gallery, Houghton Mifflin Company, Boston, 1990. 
2 Pedro Simón, El Ballet, una devoción, Ediciones Cumbre, Barcelona, 2014, p. 152. 

dansatoarei, dar această situaţie i-a permis lui Alonso sá se ocupe de compania din 
Cuba. La începuturi, compania era foarte variată, respectând la orice pas tradiția 
clasică şi romantică, dar încurajând propunerile înnoitoare, cu precădere ale 
coregrafilor naţionali contemporani. Astfel, alături de piese de repertoriu precum 
Lacul lebedelor, Giselle şi Coppélia, noi piese atribuite companiei Russian ballets a lui 
Diaghilev au putut fi văzute. Ea a pus în scenă mai sus mentionata lucrare 
coregrafiatá de Nijinski, L'Apres-Midi d'un Faune, apoi Petroushka în coregrafia lui 
Fokine si Apollo, în cea a lui Balanchine, precum silucrári nationale, în coregrafiile 
lui Alicia Alonso si Alberto Alonso, printre alti coregrafi profesionisti. Ín aceastá 
perioadá apar lucrári ca Concerto, Shades, Black Feast si Sóngoro cosongo. 

La început, compania nu a primit suport de la Statul Cubanez, astfel că 
economiile personale ale dansatoarei au trebuit utilizate, alături de donaţii private 
şi împrumuturi. A fost nevoie de multe sacrificii pentru a susține proiectul Aliciei 
Alonso de a pregăti un turneu în alte ţări ale Americii Latine și în Statele Unite ale 
Americii. Compania a primit de asemenea consultanta federaţiei Estudiantil 
Universitaria (University Students Federation) şi a lui Aureliano Sânchez Arango, pe 
atunci ministru al educaţiei. Datorită acestora, fondarea Escuela Nacional de Ballet 
Alicia Alonso a fost posibilă, în cadrul căreia va triumfa Cuban Ballet School. 

În ciuda dificultăţilor, această instituţiei a avut succes pentru o vreme, 
până când a fost nevoită să facă faţă celei mai dure crize de până atunci, în 1956, 
când Alonso va trebui să ţină piept instituției numite National Institute of Culture a 
lui Batista. Acest organism încerca să atragă artişti si instituţii de cultură pentru a 
le folosi în scop propagandistic, în schimbul beneficiilor economice. Refuzul lui 
Alonso cu privire la această nouă încercare a dus la sistarea suportului financiar 
pentru Ballet de Cuba. Guvernul a încercat, apoi, să o ademenească cu o pensie pe 
viaţă, dar ea a refuzat-o, devoalând această manevră către presă. Protestul national 
generat de această situaţie i-a permis acesteia să povestească publicului ceea ce se 
petrecea cu instituţiile si cu figurile culturale proeminente. Pe 15 septembrie 1956, 
compania a reprezentat un spectacol pentru un public numeros la Stadium 
Universitario de La Habana, la care s-au alăturat și alţi artişticare o susțineau în acest 
protest. A dansat versiunea coregrafică a lui Fokine al Lebedei de Saint-Saéns. Au 
fost unele dintre cele mai lungi ovatii din întreaga ei carieră. 

În lumina dificultăţilor politice, Alonso a decis să nu mai danseze în Cuba 
şi s-a stabilit în Statele Unite alături de o parte din membrii companiei ei. În anul 
următor, 1957, va fi invitată la Teatrul Bolshoi din Moscova, la Kirov în Sankt 
Petersburg si la Riga, devenind prima dansatoare occidentală care a dansat în 
Uniunea Sovietică. 

În orice caz, Revoluţia Cubaneză ce va urma în 1959 va determina o mai 
bună finanţare a companiei Ballet Nacional de Cuba, pentru prima oară în istoria ei, 
pentru a se putea dezvolta corespunzător. Vechi membri ai companiei sunt invitați 

sá danseze din nou ín cadrul ei si se organizeazá auditii pentru noi membri, nu 
doar din tará, dar si din afara ei. Escuela Nacional de Ballet Alicia Alonso devine 
Escuela Nacional de Arte, unde dansul era predat gratuit nu doar în capitală, ci si în 
celelalte provincii. Aceasta a contribuit la recunoașterea ei ca o companie de dans 
națională si, prin urmare, la nașterea identităţii școlii cubaneze de dans, care a pus 
tara la același nivel cu cel al altor ţări în ceea ce priveşte școala de balet, dar si 
pedagogia acestei arte. Aceasta a dezvoltat idiosincrazii stilistice, tehnice si 
interpretative care o fac unică în lume. 

Alicia a încetat să mai danseze cu aceeași frecvenţă ca înainte, pentru a se 
concentra asupra companiei Ballet Nacional de Cuba. În 1960 va dansa pentru ultima 
oară împreună cu American Ballet Theatre şi îşi încheie colaborările cu Statele Unite 
ale Americii, atunci când această ţară îi refuză viza după ce aceasta refuzase la 
rândul ei rezidența permanentă pe teritoriul ei. Această stare de fapt o determină 
să se concentreze asupra Europei, unde, în 1991, a dansat în cadrul 45" International 
Festival of Edinburgh. A obţinut English Critic Award pentru spectacolul Dido 
Abandoned. În toamna lui 1996, interpretarea rolului Giselle, atât ca dansator cât şi 
ca coregraf, în cadrul IV Festival of Dance of Paris i/a adus distincţia Grand Prix de la 
Ville de Paris, dar şi Premiul Anna Pavlova, acordat de Dance University. 

În anul următor, a dansat în versiunea coregrafică a lui Donlin a baletului 
Giselle în compania Les Grands Ballets Canadiens, iar în 1968 a călătorit la Ciudad de 
Mexico la Olimpiadă. Este necesar să reținem participarea sa la Nisa, la un omagiu 
adus lui Pablo Picasso și la Calcutta, pentru aniversarea centenarului nașterii lui 
Rabindranath Tagore. A fost invitată de Royal Ballet of Denmark, la sfârșitul anului 
1969 să danseze Giselle şi a primit de asemenea o invitație pentru a dansa în Ballet 
du XXe Siecle al lui Bejart şi împreună cu Tokio Ballet. 

A dansat cu regularitate la Opéra de Paris în timpul anilor “70, unde, în 
1972, a pregătit propria ei versiune coregrafică la Giselle și a dansat rolul principal 
în numeroase ocazii, ca si la Staatsoper din Viena si la Teatro San Carlo din Napoli. A 
coregrafiat de asemenea Grand Pas de Quattre pentru Opéra de Paris în 1973, iar în 
anul următor, Frumoasa din pădurea adormită de Ceaikovski, producţie reluată 
apoi și la Teatro alla Scala din Milano. A fost membră a unor jurii ale festivalurilor 
din Varna şi Moscova. 

La cincisprezece ani de la neacordarea vizei de ședere în Statele Unite, va 
reapărea la New York State Theatre, Lincoln Center, pentru Gala Night la 28 iulie 
1975, un eveniment care comemora 35 de ani de la înființarea American Ballet 
Theatre, graţie Luciei Chase si altor personalităţi nord americane. A dansat Odette 
cu Jorge Esquivel, care, orfan în Cuba, primise ajutorul ei până devenise un 
dansator de talie internaţională. Clive Barnes, de la New York Times, a scris în acea 
seară: „a fost încă o dată si pe bună dreptate Regina nopții”. 


1 Miguel Cabrera, op. cit., p. 69. 

Este invitatá sá danseze din nou la Washington, Los Angeles si San 
Francisco. Ín timpul anilor 1976-1977 a dansat din nou la Metropolitan Opera House 
din New York împreună cu American Ballet Theatre, versiunea coregraficá a lui 
Alberto Alonso a lui Carmen, iar în 1977 a dăruit publicului american versiunea ei 
coregrafică la Giselle, pe care a variat-o în conformitate cu starea ei de spirit, 
schimbând schemele coregrafice în raport cu ceea ce simțea. Márturiseste că Giselle 
„poate părea simplă sau ingenuá, vivace sau languroasă, o panoplie de emoţii în 
care protagonista nu va înceta să fie un personaj cu psihologie profundă”!. 

La 30 mai 1978, compania Ballet Nacional de Cuba a fost invitată la Kennedy 
Center din Washington, cu Alicia Alonso ca Prima Ballerina Assoluta şi director 
general al companiei. Vor începe un turneuín alte teatre din ţară, printre care si 
Metropolitan Opera House din New York, care va fi reluat anual, consilidând şcoala 
cubaneză de dans pe scenele internaționale, căci, în cuvintele lui Juan Marinello 
(1979: 33), „Alicia Alonso este glorioasă, dar a adus de asemenea glorie Școlii ei”. 

Această proiecţie internațională a limbajului dansului cubanez avea 
rădăcini adânciale companiei în două evenimente patronate de Alicia Alonso: 
Festival Internacional de Ballet de La Habana şi Câtedra de Danza del Ballet Nacional de 
Cuba [Departamentul Universitar de Dans al Baletului Naţional Cubanez]. Primul a 
fost inaugurat în 1960, fiind un eveniment bienal, cu Alicia Alonso în comitetul 
organizator. Cel de-al doilea este rezultatul pe care această școală de balet l-a trezit 
în rândul studenţilor din Cuba si din alte ţări, care nu predă doar baletul ca 
disciplină artistică, ci şi dansul ca psihoterapie sau psihobalet. 

Pentru Alicia Alonso, „arta dansului trebuie însănătoşită și pusă acolo 
unde merită”. Pentru ea, este necesar ca dansul să fie dus înapoi, acolo unde i-a 
fost locul în vechime (ceea ce ea numește, cu înțelepciune, „răzbunarea dansului”), 
căci lumea occidentală a uitat cum să respecte această artă trasformând-o într-un 
obiect de petrecere a timpului, „o jucărie frivolă”?. Una din modalităţile în care a 
reușit să păstreze dansul ca Artă Supremă este nu numai prin ajutorul dat tinerilor 
dansatori de a își lansa cariera, dar și prin susținerea cercetării teoretice și 
sistematice a unei metodologii de lucru, a istoriei și esteticii dansului. 

Alicia Alonso a fost capabilă să profite de oportunitatea în creștere pe care 
dansul o are în ziua de azi de a oferi ceea ce îi lipsea în trecut, accentuând 
necesitatea de stimuli internaţionali care să îi recompenseze pe acei dansatori 
profesionişti activi, maeștri de balet si cercetători deopotrivă. În cuvintele Aliciei 
Alonso, dansul are nevoie să fie tratat „ca o floare a culturii, nu ca o prădare a 
primitivismului”?. 

Dansul reflectă societatea în care se naște și condiţia acestuia ca artă socială 


1 Alicia Alonso, Diálogos con la danza, Editorial Complutense, Madrid, 1993, pp. 53-54. 
? Alicia Alonso, Diálogos con la danza, Editorial Letras Cubanas, La Habana, 2010, p. 62. 
3 Idem, p. 286. 

este teribil de complexá. El nu poate fi redus la o simplitate inocentá. Repertoriul 
de balet abundă în capodopere care au depășit granițele culturii care le-au creat. 
Ele sunt o moștenire a umanităţii. Pentru a-i reda prestigiul atrofiat de timp și 
uzură, este fundamental să readuci dansul pe piedestalul pe care a tronat 
odinioară. Este necesar să îi reínnoiesti limbajul cu noi expresii estetice și soluții 
tehnice, astfel încât artistul să poată beneficia de o comunicare actuală cu publicul. 
Alonso apără necesitatea de a depăși controversele estetice dintre dansul clasic și 
cel contemporan, căci, aşa după cum susține, nu există decât două feluri de a 
dansa: bine şi prost. Dansatul bine ne duce la succes, în timp ce dansatul prost, 
doar la eşec. 

Ea a accentuat mereu ideea că nu trebuie să uităm că dansul este de origine 
populară, în ciuda dezvoltării sale tehnice, si că originile sale merg până la dansul 
folcloric. Repertoriul expresiei dansate populare este baza dansului clasic. Avem 
nevoie doar să privim cu atenţie terminologia folosităîn balet. Ea foloseşte cu 
aplomb elemente populare în coregrafiile sale, evidențiind cele două aspecte ale 
dansului cubanez: originile sale spaniole și africane. Ambele sunt prezentate 
sincretic pentru a îmbunătăţi dezvoltarea culturii în general şi a dansului teatral în 
special. Ele au fost prezente la nașterea Ballet Nacional de Cuba, iar Alonso a adaptat 
această esteticăși bogăţie culturală, incorporándu-le pe ambele prin dansatori si 
coregrafii, încercând să găsească un limbaj național al diverselor accente și culori ce 
caracterizează baletul national cubanez. Dansul nu e departe de necesităţile si 
realitățile oamenilor, afirmă ea.! Dansatorii își folosesc trupul drept un mijloc de 
comunicare, armonizând granițe si culturi. Spiritul dansului este inseparabil de 
condiția umană, pentru că devine alfabetul gestic folosit de specia umană. Este, de 
aceea, un limbaj universal par excellence. 

